**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **Valstybinių miškų valdytojų** |

**Jūsų sektorinės grupės nariai**

|  |  |  |  |
| --- | --- | --- | --- |
| **Eil. Nr.** | **Vardas** | **Pavardė** | **Ką atstovauja?** |
| 1. | Valerijus | Laukaitis | Žaliosios politikos institutas |
| 2. | Martas | Lynikas | VĮ Valstybinių miškų urėdija |
| 3. | Ramunė | Petkevičienė | VĮ Valstybinių miškų urėdija |
| 4. | Mindaugas | Petkevičius | VĮ Valstybinių miškų urėdija |
| 5. | Andrius | Kuliešis | Valstybinių miškų tarnyba |
| 6. | Gražina | Banienė | VĮ Valstybinių miškų urėdija |
| 7. | Kęstutis | Skvarnavičius | VĮ Valstybinių miškų urėdija |
| 8. | Gintaras | Červokas | VĮ Valstybinių miškų urėdija |
| 9. | Tomas | Zaleckis | VĮ Valstybinių miškų urėdija |
| 10. | Nerijus | Lemežis | VĮ Valstybinių miškų urėdija |
| 11. | Rolandas | Miliukas | VĮ Valstybinių miškų urėdija |
| 12. | Linas | Novikas | VĮ Valstybinių miškų urėdija |

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nuspredžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

 *[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi įvykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigiamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| Atkurtos miškų urėdijos, Valstybinių miškų sektorius pradėjo dirbti rinkos sąlygomis, perėjo į savifinansavimą | 1990 iki dabar | Teigiamas |
| Nuosavybės teisių buvusiems savininkams miškuose atkūrimas, privačių miškų kaip konkuruojančių rinkoje atsiradimas | 1991 iki dabar | Teigiamas |
| Priimtas Saugomų teritorijų įstatymas  | 1993 m. | Teigiamas |
| Saugomų teritorijų plėtra, ūkininkavimo režimo jose kaita  | Nuo 1993 m. | Teigiamas |
| Priimtas miškų įstatymas, įtvirtintas miškų skirstymas į miškų grupes kurioms nustatytas skirtingas ūkininkavimo rėžimas | 1994 m.  | Teigiamas |
| Panaikinta miškų ūkio ministerija | 1996 m.  | Neigiamas. Valstybinių miškų valdymas silpniau atstovaujamas kitų veiklos sričių atžvilgiu. |
| Įkurta Generalinė miškų urėdija prie Aplinkos ministerijos – Lietuvos valstybinių miškų, priskirtų miškų urėdijoms, ūkinio valdymo institucija, organizuojanti bei koordinuojanti šių miškų atkūrimą, priežiūrą, apsaugą ir miško išteklių naudojimą  | 1996 m. | Teigiamas. Sukuriama valstybės institucija, kuruojanti vien valstybinių miškų valdytojų – VĮ miškų urėdijų, veiklą. |
| Įkurtas miškų ūkio departamentas kuris formuoja miškų ūkio politiką | 1996 m.  | Teigiamas |
| Lietuvoje gauti pirmieji FSC miškų tvarkymo sertifikatai Lietuvoje | 2001 m.  | Teigiamas |
| Valstybinės miškotvarkos tarnybos įsteigimas | 2003 m.  | Teigiamas |
| Įstojimas į ES. Formuojamas Saugomų teritorijų - Natura 2000 tinklas. ES struktūrinių fondų parama miškininkavimui. | 2004 m. | Teigiamas |
| Kirtimo normos pagal tūrį pakeitimas kirtimo normoms pagal plotą  | 2008 m. | Teigiamas, priemonė kontroliuoti ir reguliuoti kirtimus, stabilizuoti miško naudojimą.  |
| Valstybinės Miškų tarnybos įsteigimas, Apjungus  kelias biudžetines institucijas įsteigta viena ūkinę veiklą visuose miškuose prižiūrinti bei kontroliuoja valstybės politiką miškų srityje įgyvendinanti Valstybinė miškų tarnyba.  | 2010 m.  | Teigiamas |
| Pradeda veikti elektroninė medienos pardavimų sistema | 2012 m.  | Teigiamas, didėja skaidrumas, medienos kaina. |
| Vienos valstybės įmonės Valstybinių miškų urėdijos įsteigimas | 2018 m.  | Teigiamas |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| Europos biologinės įvairovės strategija | Teigiamas, vizija orientuota į miškuose esančios biologinės įvairovės išsaugojimą  |
| Europos Žaliasis kursas | Teigiamas, vizija orientuota į miškų svarbą ateityje |
| Europos Sąjungos miškų strategija iki 2030 metų | Turėtų būti labiau atsižvelgiama į šalių narių vietos sąlygas sprendžiant miškininkystės klausimus  |
| Klimato kaitos švelninimo strategija | Intensyvinamas miškų naudojimas, siekiant tolygaus miško naudojimo ir medienos naudojimo intensyvinimo (siekiamybė didesnį CO2 kiekį užrakinti medienoje ir jos produktuose).Užtikrinamas racionalus miško ištekliųnaudojimas (siekiamybė - didesnį CO2kiekį “užrakinti” medienoje (t. t. miškopaklotėje, dirvožemyje) ir medienosproduktuose. |
| Nacionalinė klimato kaitos valdymo strategija | Klimato kaita turi įtaką medynų sanitarinei būklei, rūšinei sudėčiai, medienos produkcijos kokybei, neigiamai atsilieps pajamų – išlaidų balansui |
| Lietuvos Respublikos Vyriausybės programa | Teigiamas, nustatyti konkretūs tikslai:Lietuvos miškingumas didinimas iki 35 proc. šalies teritorijos; Lietuvos saugomų teritorijų ploto didinimas iki 20 proc. Lietuvos saugomų teritorijų ploto didinimas iki 30 proc. |
| Nacionalinė miškų ūkio sektoriaus plėtros programa  | Neigiamas. Trumpalaikis politikų sprendimų poveikis turi būti eliminuotas |
| Miškų, saugomų teritorijų, specialiųjų žemės sąlygų įstatymas | Teigiamas. Mokestinė bazė, veiklos sričių delegavimas, valdų/naudojimo reguliavimas, tarpusavio ryšių reguliavimas |
| Didėjantis visuomenės dėmesys miškų valdymui | Teigiamas |
| FSC standartas ir jo pokyčiai | Teigiamas |
| Procesų miškuose skaitmenizavimas, robotizacija | Teigiamas  |
| Miškininkavimą reguliuojančių teisės aktų nuolatine kaita | Neigiamas |
| Didėjantis visuomenės poreikis rekreacijai miškuose | Teigiamas |
| Didėjantis poreikis urbanizacijai miškuose, miestų plėtra miškų sąskaita | Neigiamas |
| Žmogiškųjų išteklių, kvalifikuotų specialistų trūkumas | Neigiamas |
| Miškininko profesijos prestižo sumažėjimas | Neigiamas |
| Silpnėjantis miško mokslo vaidmuo miškų valdymui | Neigiamas |
| Mažėjanti miškų sektoriaus ekspertų įtaka strateginių bei operatyvinių sprendimų miškuose priėmimui. | Neigiama |
| Žiniasklaidos įtaka formuojant nuomone apie miškus, bei įtaka politikų priimamiems sprendimams.  | Neigiama |
| Ekologinis judėjimas | Teigiamas – visuomenė aktyviau domisi miškų situacija ir būkle, pasėkoje sektorius atviresnis visuomenei.Neigiamas - atskirų arba suinteresuotųvisuomenės grupių neišsamus, paremtaskraštutinumais, klaidinantismiškininkystės principų aiškinimas. |
| Ekonominė situacija darbo rinkoje | Mažėja dirbančių miške, darbo jėgos brangimas skatina orientuotis į skaitmenizavimą, naujų technologijų diegimą ir investicijas į techniką. |
| Rinkos pokyčiai dėl išorės veiksnių (pvz. Baltarusija, pasaulinės rinkos) | Neigiamas – stabilumo trūkumas planuojant veiklą, medienos realizavimo planavimą, pajamas. |
| Tendencinga neigiama LR piliečių nuostata dėl miškų naudojimo intensyvumo | Neigiamas, kadangi vadovaujamasi emocijomis, o ne mokslu |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

Nacionalinis susitarimas turėtų būti trumpas ir ne per daug detalus.

|  |  |
| --- | --- |
| **POREIKIS (-IAI) išdėstyti prioritetine tvarka** | **Argumentuotas poreikio pagrindimas** |
| Stabilus, mažai kintantis teisinis miškų valdymo reglamentavimas, nacionalinė vizija. | Miškininkystės veikla, miškininkavimo metodai, ūkiniai procesai reikalauja pagrįstų, ilgalaikių stabilių sprendimų |
| Miškų statusas ir apsauga, viešojo intereso užtikrinimas. | Miškų plotų stabili “apsauga nuo” jų funkcinio perskirstymo, urbanizacijos plėtros, panaudojimo infrastruktūrai, gyvenamųjų vietovių plėtros miško plotų sąskaita. Stabilus ir nemažėjantis valstybinių miškų plotas užtikrintų valstybės centralizuotų poreikių ir įsipareigojimų (pvz. gamtosauginių) įgyvendinimą |
| Miškingumo ir medynų produktyvumo didinimas | Miškų indėlis į klimato kaitos iššūkių suvaldymą, ekosistemų išsaugojimą, subalansuotą miškų plotų plėtrą. Našesnių medynų produkcija labiau patenkintų medienos rinkos poreikius. |
| Miškų sektoriaus rentabilumas, pelną valstybei generuojantis sektorius.  | Miško teikiamos ekonominės naudos turi užtikrinti kitų, finansinės grąžos neduodančių, miško funkcijų vykdymą |
| Stabilus balansas tarp svarbiausių miškų ūkio veiklų užtikrinant deramą miške esančios biologinės įvairovės, kraštovaizdžio, miškų gamtinių ir kultūrinių vertybių išsaugojimą, gamtosauginės ir socialinės miškų vertės didinimą  | Gamyba, saugomos teritorijos, socialinė funkcija. |
| Tolygus ir racionalus miško naudojimas. | Tik taip gali būti užtikrintas stabilus ar didėjantis medienos prieaugis bei jam adekvati CO2 absorbcija |
| Miškininkystės specialistų ir profesinių specialistų paruošimas stabilus. Miškininkystės mokslo populiarinimas, ilgalaikė strategija. | Regioninė politika, sąlygų sudarymas ir jaunų žmonių pritraukimas į regionus. Konkurencinių sąlygų kūrimas. |
| Nemedienenės miško vertės nustatymas, ekosisteminių veiklų įvertinimas, įkainavimas ir apskaita. Veiklos diversifikacija, teikiamų paslaugų plėtimas, naujų produktų kūrimas | Kompleksinis veiklos vertinimas, galimybė lyginti medieninių ir nemedieninių išteklių vertę |
| Medžiojamųjų gyvūnų populiacijos aiškesnis reguliavimas, ir daromos žalos miškams mažinimas. | Šiandieninio reguliavimo, kai nustatomi (ar nenustatomi) limitai pasekmė - kasmet didėjantis medžiojamųjų žvėrių skaičius, o tai reiškia ir didėjančias išlaidas apsaugai ir didėjančią žalą miškui. |
| Miškininkystės mokslo rezultatų diegimo ilgalaikė strategija.Reguliari mokslinio tyrimo, selekcijos ir sėklininkystės objektų apskaita, pažangaus bei efektyvaus miškininkavimo objektų apskaita ir rezultatų viešinimas  |  |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įvertinkite aktualumą balais:****Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms;  | 3 | Ilgalaikis sektoriaus stabilumas ir prognozuojama, veikla. Tvarių, našių miškų auginimas, puoselėjimas. |
| 2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | 3 | Medynų atsparumo formavimas, rūšinės sudėties kaita, naujų miškų įveisimas, miško pritaikymas prie klimato kaitos, medieninių išteklių naudojimo intensyvėjimas (CO2 surišimas ir sandėliavimas medienoje).  |
| 3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | 2 | Aktualumas ir svarba išplaukiantys iš 1 ir 2 pamatinių tikslų.FSC, hidrografinio režimo atkūrimas neintensyviai išnaudojamuose melioruotuose plotuose, tvari miškininkystė, gamtotvarkinių projektų vykdymas |
| 4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą; | 2 | Veikla, funkcijos prioritetas derinamos su daugeliu institucijų. Dubliuojamos funkcijos. |
| 5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | 3 | Vienas iš pagrindinių principų, nuo kurio priklauso sektoriaus perspektyva. |
| 6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;  | 2 | Tikslas aktualus privačių miškų savininkams. |
| 7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | 3 | Kainodara, prekyba,Naujų įmonių kūrimo medienos pramonės srityje skatinimas |
| 8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;  | 3 | Svarbu kuo plačiau diegti praktikoje miškų selekcijos ir genetikos pasiekimus, praktikoje patikrintus inovatyvius miškų atkūrimo ir formavimo, ypač vertingiausių medžių rūšių, būdus |
| 9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizavimo kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | 2 |  |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):1. **ilgalaikį balansą tarp** suinteresuotoms šalims ir Valstybei svarbiausių miško teikiamų naudų, suderinant kintančius **ekonominius, ekologinius ir socialinius interesus**, tuo pačiu užtikrinant tvarių miško ekosistemų formavimą ir išsaugojimą ateities kartoms;  | Skirtinga miško teikiamos naudos samprata skirtinguose sektoriuose Skirtingos suinteresuotos grupės su skirtingais interesais, bei suvokimu  | * Komunikacija, švietimas, informavimas apie vykdomą veiklą.
* Aiškiai apibrėžti bei pamatuoti sprendimai, konkreti ir aiški vizija.
* Mokslu pagrįstas miškų naudojimo intensyvumo balansas atsižvelgiant į miškų funkcinę paskirtį
 |
| 2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | Žinių trūkumas, interpretacijos dėl anglies kaupimo miško produktuose ir miškuose, nepagrįsti, mokslu neparemti reikalavimai riboti kirtimus brandžiuose medynuose, medieninių išteklių naudojimo apimtis (CO2 surišimas ir sandėliavimas medienoje).  | * Pagrįstas balansas tarp saugomų ir ūkinių miškų.
* Miškų plotų didinimas.
* Pastoviai užtikrinti optimalų miškų naudojimą.
* Miškų mokslo pagrindu priimami sprendimai.
* Švietimas, komunikacija, miškų mokslo populiarinimas, inovatyvių miškininkavimo pavyzdžių demonstravimas
 |
| 3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | Senų miškų sąvokos interpretacija, griežtai saugomų plotų kiekinė išraiška, priemonės didinti biologinę įvairovę, apsaugos samprata.Balanso nebuvimas/nesutarimas.Veiklos saugomose teritorijose neapibrėžtumas, apskaitos netikslumas.Miškininkų patirties ir žinių ignoravimas.  | * Prioritetų nustatymas, tai pačiai teritorijai.
* Miškininkų (kaip partnerių) dalyvavimas steigiant saugomas teritorijas.
* Skaidresnis, pagrįstas ir kompleksinis vertinimas steigiant bei išdėstant saugomas teritorijas, įtraukiant miškininkus
 |
| 4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą; | Santykis tarp biologinės įvairovės išsaugojimo ir visuomenes poreikių rekreaciniuose miškuose, rekreacinių apkrovų paskirstymas, priemiestinių miškų statuso nustatymas. Lokalios (dažniausiai pavienių fizinių asmenų) įtampos.Skirtingų interesų poreikiai, požiūris. | * Prioritetų nustatymas, tai pačiai teritorijai.
* Aktyvesnis, geroji bendradarbiavimo praktika tarp įvairių bendruomenių, organizacijų.
* Priemiestinių (buferinių zonų) apsauginių miškų statusas, ūkinės veiklos reglamentavimas.
 |
| 5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | Miškininkavimo mokslo tezių, artimo gamtai miškininkavimo sampratos interpretacija atskirose sektorinėse grupėse. Skirtingas biologinių ir gamtinių faktorių įtakojančių miškų auginimą ir formavimą supratimas, vertinimas.Įtampa dėl laukinės populiacijos sureguliavimo. | * Bendros strategijos sukūrimas ir vystymas bendradarbiaujant su mokslo įstaigomis.
* Inovatyvių sprendinių integravimas miškotvarkos projektų rengimo stadijoje, jų įgyvendinimas praktikoje, duomenų keitimasis tarp praktikų bei miško tvarkymo technologijų paiešką atliekančių organizacijų.
* Sprendimų priėmimas dėl optimalaus laukinės gyvūnijos populiacijos tankumo nustatymo, bei įgyvendinimas
 |
| 6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;  | Balansas tarp šiame pamatiniame tiksle nurodytų tikslų, nemedieninių ekosistemų paslaugų sąvokos samprata, nemedieninių produktų/paslaugų įvertinimasKompensacijų miško savininkams klausimas.  | * Nemedieninių miško produktų/paslaugų vertės nustatymas, bei taikymo metodikos parengimas.
 |
| 7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | Susitarimas dėl tiekiamų medienos kiekių, medynų prieaugio naudojimo intensyvumo, balansas tarp saugojimo, racionalumo ir naudojimo. Įtampa dėl kainodaros, bei laisvos prekybos apribojimo | * Naujų įmonių kūrimo medienos pramonės srityje skatinimas.
* Konkurencingumo skatinimas.
 |
| 8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;  | Teisinis reglamentavimas.Miškų mokslo praktinis vykdymas. | * Bendros ilgalaikės strategijos ir vizijos sukūrimas bendradarbiaujant su mokslo įstaigomis.
* Bendradarbiavimas su švietimo sistema dėl žinių apie miškus platesnio įtraukimo į bendro lavinimo mokyklų programas.
* Valstybinių miškų sistemos dalyvavimas stiprinant mokslinių tyrimų bazę, ypač pastovius stebėjimus bei ilgalaikius tyrimus
 |
| 9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas | Žmogiškųjų išteklių trūkumas.Teisinis reglamentavimas.Biurokratija/Globalizacija.Socialinių garantijų nustatymo/stiprinimo klausimas | * Valstybinių miškų integracija į bendruomenių, organizacijų sprendimų priėmimą.
* Stiprinti profesines sąjungas.
 |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| 8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;  | Skatinamos investicijos į mokslo tyrimus ir inovacijas,Skiriama dalis nuo gautų pajamų moksliniams tyrimams ir eksperimentinei veiklai;Viešieji renginiai, edukacija per TV ir soc. medijas visuomenės švietimo miškų klausimais |
| 9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizavimo kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | Skiriamos specializuotos lėšos miškų sektoriuje dirbančių specialistų rengimui ir tobulinimuiValstybinio ir privataus sektoriaus skiriamas dėmesys ir lėšos profesiniam tobulinimui ir profesijos prestižo didinimuiViešieji renginiai (miškasodis, inkilų kabinimas ir kt), edukacija per tv ir soc. media profesinio prestižo didinimui |

**UŽDUOTIS Nr. 3. NACIONALINĖ MIŠKŲ VIZIJA**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtmečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| **Tolygaus miškų naudojimo ir darnaus tvarkymo principais paremtas miškininkavimas kuriant ir formuojant daugiafunkcinius ateities miškus, vadovaujantis inovatyvios ir adaptyvios miškininkystės praktika, šiuolaikinių miško tvarkymo technologijų diegimo, bei moksliškai pagrįstų miškininkavimo metodų diegimu. Miškuose vykdant kompleksinę miškų ūkio veiklą siekiama didinti medynų produktyvumą, teikti didžiausią miškų naudą ilgalaikėje perspektyvoje, išsaugojant ir gausinant biologinę įvairovę, stiprinant socialines miško funkcijas bei švelninant klimato kaitą.** **Vykdant kompleksinę miškų ūkio veiklą užtikrinamas miškų ūkio sektoriaus konkurencingumas ir rentabilumas. Formuojant šalies miškų politiką vadovaujamasi miškininkystės mokslo žiniomis.** |

**Formuluodami viziją galite (neprivalote) pasitelkti konkrečius vertinimo parametrus, kaip pvz.:**

1) kokio šalies miškingumo (procentais nuo šalies sausumos ploto) iki 2050 metų pageidautų siekti SG; /šiuo metu yra XX%/

2) kiek saugomų miškų – kuriose ribojama miško ūkinė veikla, (proc. nuo šalies bendro miškų ploto) iki 2050 metų pageidautų siekti SG; (I, IIA, IIB, ir III grupės miškai) /šiuo metu yra XX%/

3) griežto saugojimo režimo miškų kiekio saugomose teritorijose (proc. nuo saugomose teritorijose esančių miškų ploto), iki 2050 metų pageidautų/toleruotų SG; (I ir IIA grupės miškai) /šiuo metu yra XX%/

4) kiek ūkinių miškų ploto skirtų produkuoti žaliavinę medieną (proc. nuo šalies bendro miškų ploto) iki 2050 metų pageidautu/toleruotų SG; (IVA ir IVB grupės miškai) /šiuo metu yra XX%/

5) kokio priaugančios medienos kiekis, kaip žaliavinė mediena gali būti išimama medienos pramonės reikmėms (proc. nuo kasmet IV grupės miškuose sukaupiamo medienos tūrio) iki 2050 metų pageidautu/toleruotų SG; /šiuo metu yra XX%/

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume.
2. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.
3. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** **anzela.valaine@am.lt** **iki 2021 m. rugsėjo 13 d. 12 val.**